คำสั่งสำนักงานตรวจคนเข้าเมืองคำสั่งสำนักงานตรวจคนเข้าเมืองที่ ๑๖๕/๒๕๕๘เรื่องหลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ(Automatic Channel)[๑] ตามประมวลระเบียบการตำรวจไม่เกี่ยวกับคดี ลักษณะที่ ๓๔การตรวจคนเข้าเมือง บทที่ ๖ คนอยู่ชั่วคราว กำหนดให้พนักงานเจ้าหน้าที่ไม่ต้องประทับหรือติดแผ่นปะ(Sticker) ตราขาเข้าหรือขาออกในหนังสือเดินทาง และในบัตร ตม.๖ของผู้ถือหนังสือเดินทางอิเล็กทรอนิกส์ไทยซึ่งผ่านการตรวจจากเครื่องตรวจหนังสือเดินทางอัตโนมัติ(ช่องตรวจหนังสือเดินทางอัตโนมัติ : Automatic Channel) เพื่อให้เกิดความสะดวกในการตรวจบุคคลและพาหนะไว้แล้ว นั้นต่อมาสำนักงานตรวจคนเข้าเมืองได้จัดทำโครงการช่องตรวจหนังสือเดินทางอัตโนมัติ(Automatic Channel) ระยะที่ ๒เพื่อให้คนต่างด้าวซึ่งได้ลงทะเบียนและมีข้อมูลในระบบสารสนเทศของสำนักงานตรวจคนเข้าเมือง(PIBICS) สามารถเดินทางเข้า - ออกราชอาณาจักรโดยผ่านการตรวจจากเครื่องตรวจหนังสือเดินทางอัตโนมัติ(ช่องตรวจหนังสือเดินทางอัตโนมัติ : Automatic Channel) โดยพนักงานเจ้าหน้าที่ไม่ต้องประทับตราหรือติดแผ่นปะ (Sticker) ตราขาเข้าหรือขาออกในหนังสือเดินทางและในบัตร ตม.๖ ได้เช่นเดียวกับผู้ถือหนังสือเดินทางอิเล็กทรอนิกส์ไทยข้างต้นอาศัยอำนาจตามระเบียบ ก.ต.ช.ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตำรวจแห่งชาติพ.ศ. ๒๕๕๑ ลงวันที่ ๒๙ สิงหาคม พ.ศ. ๒๕๕๑ แก้ไขเพิ่มเติม (ฉบับที่ ๒) พ.ศ. ๒๕๕๕ ลงวันที่๑๖ มกราคม พ.ศ. ๒๕๕๕ ประกอบมาตรา ๑๘ แห่งพระราชบัญญัติคนเข้าเมือง พ.ศ. ๒๕๒๒จึงกำหนดหลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ(Automatic Channel) ไว้ดังนี้ข้อ ๑ คนต่างด้าวผู้ใช้ช่องตรวจหนังสือเดินทางอัตโนมัติ(Automatic Channel) ต้องมีคุณสมบัติอย่างใดอย่างหนึ่งดังต่อไปนี้๑.๑ เป็นผู้มีถิ่นที่อยู่ในราชอาณาจักร๑.๒ ผู้ถือหนังสือเดินทางซึ่งได้รับการตรวจลงตราประเภททูต ราชการ หรืออัธยาศัยไมตรี๑.๓ ผู้ถือหนังสือเดินทางสัญชาติกลุ่มประเทศสมาชิกประชาคมอาเซียน (ASEAN) ที่ได้รับการยกเว้นการตรวจลงตราโดยมีระยะเวลาที่พนักงานเจ้าหน้าที่อนุญาตให้อยู่ในราชอาณาจักรไม่น้อยกว่า ๓๐ วันข้อ ๒ หลักเกณฑ์และเงื่อนไขของคนต่างด้าวผู้ใช้ช่องตรวจหนังสือเดินทางอัตโนมัติ๒.๑ ถือหนังสือเดินทาง ซึ่งมีอายุการใช้งานไม่น้อยกว่าสองปีนับแต่วันที่ยื่นขอลงทะเบียน๒.๒ไม่เป็นคนต่างด้าวซึ่งมีลักษณะต้องห้ามมิให้เข้ามาในราชอาณาจักรตามมาตรา ๑๒แห่งพระราชบัญญัติคนเข้าเมือง พ.ศ. ๒๕๒๒๒.๓ ไม่เป็นผู้อยู่ในราชอาณาจักรโดยไม่ได้รับอนุญาตหรือการอนุญาตสิ้นสุดหรือถูกเพิกถอนการอนุญาต ในห้วงระยะเวลาย้อนหลังสองปีนับแต่วันที่ยื่นขอลงทะเบียน๒.๔ ไม่มีประวัติการกระทำความผิดหรือต้องหาคดีอาญาในราชอาณาจักรหรือไม่มีชื่อในระบบบัญชีเฝ้าดู (Watch list)๒.๕ เดินทางเข้า - ออกราชอาณาจักร มากกว่า ๓ ครั้งในรอบปีที่ผ่านมา๒.๖ กรณีคนต่างด้าวที่มีถิ่นที่อยู่ในราชอาณาจักร ต้องขอรับการสลักหลังแจ้งออกพร้อมทั้งหลักฐานการแจ้งออกไปนอกราชอาณาจักรเพื่อกลับเข้ามาอีกภายในกำหนดระยะเวลาหนึ่งปีนับแต่วันที่พนักงานเจ้าหน้าที่ทำหลักฐานให้๒.๗พนักงานเจ้าหน้าที่อาจสงวนสิทธิ์ที่จะไม่อนุญาตให้คนต่างด้าวใช้ช่องตรวจหนังสือเดินทางอัตโนมัติ(Automatic Channel) ในกรณีใด ๆ ก็ได้ข้อ ๓ การใช้ช่องตรวจหนังสือเดินทางอัตโนมัติ(Automatic Channel)๓.๑เป็นผู้ผ่านการพิจารณาอนุญาตจากพนักงานเจ้าหน้าที่ตรวจคนเข้าเมืองและได้ลงทะเบียนแล้ว๓.๒ สามารถผ่านการตรวจหนังสือเดินทาง ณช่องตรวจหนังสือเดินทางอัตโนมัติ (Automatic Channel) เป็นระยะเวลา ๒ ปี นับแต่วันที่ลงทะเบียน๓.๓ เมื่อครบกำหนดระยะเวลาการอนุญาตตามข้อ ๓.๒หากคนต่างด้าวประสงค์จะใช้ช่องตรวจหนังสือเดินทางอัตโนมัติ (Automatic Channel) ต่อไป ให้ยื่นขอลงทะเบียนใหม่๓.๔ กรณีหนังสือเดินทางหมดอายุ ชำรุด หรือสูญหาย ระหว่างระยะเวลาการใช้ช่องตรวจหนังสือเดินทางอัตโนมัติยังไม่สิ้นสุดต้องนำหนังสือเดินทางเล่มใหม่มาปรับปรุงข้อมูลให้เป็นปัจจุบัน ณ สถานที่ลงทะเบียนโดยไม่ต้องยื่นขอลงทะเบียนใหม่ข้อ ๔ สถานที่ลงทะเบียนและสถานที่ใช้ช่องตรวจหนังสือเดินทางอัตโนมัติ(Automatic Channel)ตามที่สำนักงานตรวจคนเข้าเมืองกำหนดในบัญชีแนบท้าย (ผนวก ก)ทั้งนี้ ตั้งแต่วันที่ ๑ สิงหาคม พ.ศ. ๒๕๕๘ เป็นต้นไปสั่ง ณวันที่ ๒๑ กรกฎาคม พ.ศ. ๒๕๕๘พลตำรวจโทศักดา ชื่นภักดีผู้บัญชาการสำนักงานตรวจคนเข้าเมือง[เอกสารแนบท้าย]๑. ผนวก ก : สถานที่ลงทะเบียนและสถานที่ใช้ช่องตรวจหนังสือเดินทางอัตโนมัติ(Automatic Channel) แนบท้ายคำสั่งสำนักงานตรวจคนเข้าเมือง ที่๑๖๕/๒๕๕๘ เรื่องหลักเกณฑ์และเงื่อนไขในการพิจารณาให้คนต่างด้าวใช้ช่องตรวจหนังสือเดินทางอัตโนมัติ(Automatic Channel) ลงวันที่ ๒๑กรกฎาคม ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม๒๕๕๘ปุณิกา/ผู้ตรวจ๓ กันยายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘๖ ง/หน้า ๖๑/๑๓ สิงหาคม ๒๕๕๘